Cuneiform Tablet Kt 94/k 1243 (AKT 6c 551)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-dí-da ú a-lá-ḫi-im qí-bi-ma um-ma dá-mì-iq-pì-a-šur-ma 24 TÚG i-na 6 na-ru-qá-tim i-na ḫu-ur-ší-im ku-nu-ki-a e-zi-ib ŠÀ.BA 12 TÚG dam-qú-tum 8 TÚG tár-dí-ú-tum 4 TÚG ša uš-ma-a šu-ma ḫu-ur-šu-um lá ša-ṣú-ur TÚG-ba-tí-a a-šar ša-ṣú-ru-ú šu-uk-na a-ḫu-ú-a a-tù-nu TÚG-ba-tí-a dí-na-ma KÙ.BABBAR li-im-ḫu-ra-ni ba-áb-tám lá a-ra-ší a-na i-ta-aṭ-li-im dí-na 0.33333 ma-na 1 GÍN KÙ.BABBAR 21 ma-na 10 GÍN URUDU SIG₅ ša e-zi-ba-ku-ni-tí-ni URUDU a-na KÙ.BABBAR dí-na-ma KÙ.BABBAR ku-un-kà-ma li-ib-ší 10 GÍN KÙ.BABBAR 1 SÌLA Ì.GIŠ e-ma-ṣa-am i-na ḫu-ur-ší-im le-qé-a-ma iš-tí ša-lim-be-lí ú DU₁₀-ṣí-lá-a-šur šé-bi-lá-nim ṣú-ba-tí ša ša-lim-be-lí ú-šé-ra-ba-ni li-ib-ší a-na a-dí-da qí-bi₄-ma i-na TÚG-ba-tí-kà 1 ra-qá-tám 1 bu-ra-um ša ma-i